Wat sal ek saamvat? | Lewies Mymer
Wat sal ek saamvat?
September 22, 2017 Lewies Mymer	26 Comments
Die donker branders breek donderend oor Rambo Rabie se lyf waar hy half versuip op die strand le. "Skipbreukeling!" dring die onthutsende besef tot hom deur terwyl hy sy gekastyde liggaam moeisaam orent trek. Hy voel soos Antonius van Java wat in 1652 op die Drommedaris gekielhaal is omdat hy vir Maria van Riebeeck gese het "Fraaie dame, wat een mooie kont heeft je!"
Rambo Rabie tuur oor die deinende waters, sy oe soek vergeefs na bruikbare wrakstukke. Niks! Alles meegesleur deur die verraderlike seestrome verby die eiland waarop hy hom nou bevind.Voels so groot soos Krismiskalkoene krys spottend vanuit die hoe palmbome. As hy net iets gehad het om hulle mee te skiet dan was hy verseker van voedsel totdat hy van die eiland af gered word.
Met sy hand oor sy oe om die flitsskerp sonlig af te keer wend hy weer sy blik oor die woelende waters. Dan sien hy iets wat stadig aangespoel kom! O, wou dat dit iets bruikbaars is! is sy diepe versugting. Uiteindelik lig die laaste brander die voorwerp hoog die lug in en spu dit op die sand uit. Rambo storm nader. Wat! Dis 'n bloemin bloemer! En 'n grote ook! Seker daai bus van 'n antie in kajuit 7 C s'n. Teleurgesteld draai Rambo om. "Dan vrek ek maar hier van die honger" mor hy.
"Kweaaakoel!! Kweaaakoel!" krakeel die kalkoengevogeltes in die palmbome. En net daar kry Rambo 'n plan, 'n goeie plan, 'n uitstekende plan! Hy storm op die bloemer af en ryg die broekrek versigtig uit. Dan breek hy 'n mikstok van 'n struik af en maak 'n kettie! "Kadoef!!" skiet hy een van die kalkoengevogeltes. Gelukkig het hy nog sy laaiter in sy sak en voor jy kan se "Ons gaan nou braai!" braai daai voel dat die sop spat. Maar daar waar Rambo voor die vuur sit en braai piets die Suidsee-son hom ongenadiglik. Rambo kry weer 'n plan. Hy skeur repe van 'n palmblaar af en vleg die vesels saam in 'n dun toutjie. Die ryg hy deur die materiaal van die bloomer en een, twee drie het hy 'n hoed-jas-gedoente wat tot laag oor sy skouers hang. "Dis nou bloemin gelukkig" dink hy terwyl hy die kalkoenerige sous met die rugkant van sy hand van sy mond afvee. "Bloemin gelukkig!"
Previous PostOom Jan Taks, my heroNext PostWaarvoor is ek bang.
26 thoughts on "Wat sal ek saamvat?"
Lewies, ek voel ook so. As ons dan nou iewers moet uitspoel, moet ons darem ook kan besluit hoe ons ons tyd wil verwyl! Of heel moontlik, saam met wie…
Mmm, nou saam met wie sou jy gestrand wou wees op 'n idilliese eiland? 🙂
So, wat sê jy? Moes hy 'n grooot bloomer én 'n laaiter saamgevat het?
Wat van die antie sónder die bloomer? Sonder die bloomer sou ÁL die voëls (hehe) hulle doodgeskrik het?
Siejy nou die ou anties en hulle bloomers so in die ope bespreek!
Ek doen dit darem in anonimiteit!
Haha! In hoofstuk twee spoel die antie dalk op die eiland uit, sonder bloemer!
Moenie 'n mooi storie met feite bederf nie Vuurklip!
Nee, nee! Wil nie die storie bederf nie. Lewies se stories is hoeka van die beste hier rond. Dis net dat die visioen van die groot antie met of sonder bloomers vuurklip se verbeelding op hol jaag …
Nou … die Antonius wat gekielhaal is – het hy verwys na haar esel, gat of boude? (Dis die vertalings wat google translate my gegee het.) Haha, jy is enig in jou soort en dis nie 'n bloemin lieg nie 😀 Dankie vir die bydrae.
Nederlands vir boude of agterstewe.
Jy weet, soos dit maar gaan met google translate, het iemand dit gaan vertaal as "ass" en toe weer vertaal as "esel". Dis hoe ek en die donkie by mekaar uitgekom het.
Haha! Tortuous translation!
Hehehehe lekker laat jy my lag!
Ek sien ou Rambo met rekker en gevogelte wat so lekker braai. Ek vermoed die tante het darem n ekstra bloomer. Dis sommer n lekker storie die!
Een in die was, een in die kas en een aan die bas!
Hie-hie. Jy het ons lekker laat lag.
Lekker gelag. Puik gemymer, Lewies. Dis die wenstorie.
Baie lekker gelag vir die prentjie van jou met bloomer-hoed. Hoop jy het een van daai kalkoenvere ingesteek vir versiering.
Die bloomer was in haar handsak vir ingeval…??
Ja nee, net in case!
🙂 Ek dink jy gaan 'n nuwe bloemin mode begin – jy moet dit patenteer. Jou storie is sommer 'n ode aan Braaidag ook.
O ja ek noem dit maar hier my storie is uiteidelik klaar geskryf nadat ek aanvanklik net 'n kort stukiie ingesit en in in elg geval bloemin moes oorskryf om sin te maak